KUMITAT PERMANENTI DWAR L-AFFARIJIET SOĊJALI

LAQGĦA NRU 140

L-Erbgħa, 11 ta' Lulju, 2012

Il-Kumitat Permanenti dwar l-Affarijiet Soċjali ltaqa' fil-Bini tal-Università, Għawdex, fl-10.00 a.m.

L-Onor Edwin Vassallo, President tal-Kumitat, ippresieda.

Justyne Caruana u l-Onor.

Dr Elaine Burmingham, Research Analyst mal-Kumitat dwar l-Affarijiet Soċjali, kienet preżenti għal din il-laqgħa.

Il-President tal-Kumitat qal it-talba.

Diskussjoni mal-Għaqda OASI, mal-Pro-Rettur tal-Università ta' Għawdex u ma' Eko-Għawdex.

Il-Kumitat tela' Għawdex sabiex jiltaqa' mar-rappreżentanti ta' OASI u ta' Eko-Għawdex kif ukoll mal-Pro-Rettur tal-Università ta' Għawdex.

Il-mistiedna għal din il-laqgħa kienu Father Manuel Cordina, is-Sur Noel Scerri, is-Sur Anthony Zammit (Eko-Għawdex) u l-Professur Joe Friggieri.

Wara kien hemm diskussjoni.

Fis-12.50 p.m. il-Kumitat aġġorna għal data li għandha tiġi kkomunikata iktar tard.

SKRIVAN TAL-KUMITAT

PRESIDENT TAL-KUMITAT

Proceedings, agenda, minutes and transcripts of the parliamentary committees docx


IL-ĦDAX-IL PARLAMENT

KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET BARRANIN U EWROPEJ

AVVIŻ

Laqgħa Nru. 75

L-Erbgħa, 12 ta' Settembru 2012 fit-3.30 pm

L-Onor.

Francis Zammit Dimech, President tal-Kumitat Permanenti dwar l-Affarijiet Barranin u Ewropej, javża li l-Kumitat se jiltaqa' nhar l-Erbgħa, 12 ta' Settembru 2012 fit-3.30 pm fil-Kamra tal-Kumitati fil-Palazz il-Belt b'din l-aġenda:-

Laqgħa ma' Dr Giulio Terzi di Sant'Agata, Ministru tal-Affarijiet Barranin tal-Italja.

Konsiderazzjoni ta' proposti leġislattivi maħruġa mill-istituzzjonijiet tal-Unjoni Ewropea fir-rigward tal-osservanza tal-prinċipju tas-sussidjarjetà:-

Proceedings, agenda, minutes and transcripts of the parliamentary committees bar


IL-ĦDAX-IL PARLAMENT

LAQGĦA NRU.

L-Erbgħa, 12 ta' Settembru 2012

Il-Kumitat Permanenti dwar l-Affarijiet Barranin u Ewropej iltaqa' fil-Palazz, il-Belt Valletta, fit-3:30 p.m.

L-Onor Francis Zammit Dimech, President tal-Kumitat, ippresieda.

PREŻENTI: Il-Viċi Prim Ministru u Ministru tal-Affarijiet Barranin, l-Onor Owen Bonnici, l-Onor , l-Onor Luciano Busuttil, l-Onor Beppe Fenech Adami u l-Onor .

SKUŻATI: L-Onor Francis Agius kien imsiefer fuq xogħol parlamentari.

L-Iskrivan tal-Kumitat qal it-talba.

Il-Minuti tal-laqgħa numru 74 li saret fit-2 ta' Lulju 2012 kienu konfermati.

INFORMAZZJONI MILL-PRESIDENT

Il-President ippreżenta u poġġa fir-records tal-Kumitat ir-riżoluzzjonijiet u d-dikjarazzjonijiet tal-Parlament Ewropew indikati hawn taħt li ntbagħtu għall-attenzjoni tal-parlamenti nazzjonali kif ukoll kopja tar-rapport ta' inkjesta datat Ġunju 2012 tal-Kumitat dwar d-Drittijiet Umani tal-Parlament Tork dwar qtil li sar min-Neo-Nazis fil-Ġermanja bejn l-2000 u l-2006:-

Dokument 1153 Riżoluzzjoni tal-Parlament Ewropew tat-12 ta' Ġunju 2012 dwar il-pożizzjoni tal-Kunsill dwar l-abbozz ta' baġit ta' emenda Nru 2/2012 tal-Unjoni Ewropea għas-sena finanzjarja 2012, Taqsima III – Il-Kummissjoni (09916/2012 – C7-0123/2012 – 2012/2057(BUD)) - P7_TA-PROV(2012)0232;

Dokument 1154 Riżoluzzjoni tal-Parlament Ewropew tat-12 ta' Ġunju 2012 dwar id-definizzjoni ta' kooperazzjoni għall-iżvilupp ġdida mal-Amerika Latina (2011/2286(INI)) - P7_TA-PROV(2012)0235;

Dokument 1155 Riżoluzzjoni tal-Parlament Ewropew tat-12 ta' Ġunju 2012 dwar ir-rikonoxximent u l-promozzjoni fl-UE tal-ħidmiet volontarji transkonfinali (2011/2293(INI)) - P7_TA-PROV(2012)0236;

Dokument 1156 Riżoluzzjoni leġiżlattiva tal-Parlament Ewropew tat-13 ta' Ġunju 2012 dwar il-proposta għal regolament tal-Parlament Ewropew u tal-Kunsill li japplika skema ta' preferenzi tariffarji ġeneralizzati (COM(2011)0241 – C7-0116/2011 – 2011/0117(COD)) - P7_TA-PROV(2012)0241;

Dokument 1157 Riżoluzzjoni leġislattiva tal-Parlament Ewropew tat-13 ta' Ġunju 2012 dwar il-proposta għal deċiżjoni tal-Parlament Ewropew u tal-Kunsill dwar emendi għall-Ftehim li jistabbilixxi l-Bank Ewropew għar-Rikostruzzjoni u l-Iżvilupp (il-BERŻ) li jwessgħu l-ambitu ġeografiku tal-ħidma tal-BERŻ għar-reġjun tan-Nofsinhar u tal-Lvant tal-Mediterran.

Dokument 1158 Riżoluzzjoni tal-Parlament Ewropew tat-13 ta' Ġunju 2012 dwar Perspettivi Finanzjarji Multiannwali u riżorsi proprji (2012/2678(RSP)) - P7_TA-PROV(2012)0245;

Dokument 1159 Riżoluzzjoni tal-Parlament Ewropew tat-13 ta' Ġunju 2012 dwar is-sitwazzjoni fis-Sudan u s-Sudan t'Isfel (2012/2659(RSP)) - P7_TA-PROV(2012)0248;

Dokument 1160 Riżoluzzjoni tal-Parlament Ewropew tat-13 ta' Ġunju 2012 dwar in-negozjati dwar it-Trattat tan-NU dwar il-Kummerċ tal-Armi (ATT) (2012/2636(RSP)) - P7_TA-PROV(2012)0251;

Dokument 1161 Riżoluzzjoni leġiżlattiva tal-Parlament Ewropew tal-14 ta' Ġunju 2012 dwar il-proposta għal Regolament tal-Parlament Ewropew u tal-Kunsill li jemenda r-Regolament tal-Kunsill (KE) Nru 1300/2008 tat-18 ta' Diċembru 2008 li jistabbilixxi pjan pluriennali għall-istokk ta' aringi li jinsab fil-Punent tal-Iskozja u għas-sajd li jisfrutta dak l-istokk.

Dokument 1162 Riżoluzzjoni leġiżlattiva tal-Parlament Ewropew tal-14 ta' Ġunju 2012 dwar il-proposta għal direttiva tal-Parlament Ewropew u tal-Kunsill dwar il-kontroll ta' perikli ta' inċidenti kbar li jinvolvu sustanzi perikolużi (COM(2010)0781 – C7-0011/2011 – 2010/0377(COD)) - P7_TA-PROV(2012)0254;

Dokument 1163 Riżoluzzjoni leġislattiva tal-Parlament Ewropew tal-14 ta' Ġunju 2012 dwar il-proposta għal regolament tal-Parlament Ewropew u tal-Kunsill dwar ikel maħsub għat-trabi u t-tfal żgħar u dwar ikel għal skopijiet mediċi speċjali (COM(2011)0353 – C7-0169/2011 – 2011/0156(COD)) - P7_TA-PROV(2012)0255;

Dokument 1164 Riżoluzzjoni tal-Parlament Ewropew tal-14 ta' Ġunju 2012 dwar is-Sitwazzjoni tad-drittijiet tal-bniedem fit-Tibet (2012/2685(RSP)) - P7_TA-PROV(2012)0257;

Dokument 1165 Riżoluzzjoni tal-Parlament Ewropew tal-14 ta' Ġunju 2012 dwar il-Futur tad-Dritt Soċjetarju Ewropew (2012/2669(RSP)) - P7_TA-PROV(2012)0259;

Dokument 1166 Riżoluzzjoni tal-Parlament Ewropew tal-14 ta' Ġunju 2012 dwar it-tmiem għall-mutilazzjoni ġenitali tan-nisa (2012/2684(RSP)) - P7_TA-PROV(2012)0261;

Dokument 1167 Riżoluzzjoni tal-Parlament Ewropew tal-14 ta' Ġunju 2012 dwar il-proteżijiet tas-sider difettużi magħmulin minn ġel tas-silikon manifatturati mill-kumpanija Franċiża PIP (2012/2621(RSP)) - P7_TA-PROV(2012)0262;

Dokument 1168 Dikjarazzjoni tal-Parlament Ewropew tal-14 ta' Ġunju 2012 dwar l-istabbiliment ta' ġimgħa Ewropea ta' tqajjim ta' kuxjenza dwar l-arrest kardijaku - P7_TA-PROV(2012)0266;

Dokument 1169 Riżoluzzjoni leġiżlattiva tal-Parlament Ewropew tat-3 ta' Lulju 2012 dwar il-proposta għal direttiva tal-Parlament Ewropew u tal-Kunsill li temenda d-Direttiva 2009/138/KE dwar il-bidu u l-eżerċizzju tan-negozju tal-assigurazzjoni u tar-riassigurazzjoni (Solvibbiltà II) rigward id-dati tat-traspożizzjoni tagħha u l-applikazzjoni u d-data tar-revoka ta' ċerti Direttivi (COM(2012)0217 – C7-0125/2012 – 2012/0110(COD)) - P7_TA-PROV(2012)0267;

Dokument 1170 Riżoluzzjoni leġiżlattiva tal-Parlament Ewropew tat-3 ta' Lulju 2012 dwar il-proposta għal deċiżjoni tal-Kunsill li timmodifika d-Deċiżjoni tal-Kunsill 2001/822/KE dwar l-assoċjazzjoni tal-pajjiżi u t-territorji lil hinn mill-baħar mal-Komunità Ewropea (COM(2012)0061 – C7-0054/2012 – 2012/0024(CNS)) - P7_TA-PROV(2012)0268;

Dokument 1171 Riżoluzzjoni leġiżlattiva tal-Parlament Ewropew tat-3 ta' Lulju 2012 dwar il-Pożizzjoni tal-Kunsill fl-ewwel qari bil-ħsieb tal-adozzjoni ta' Direttiva tal-Parlament Ewropew u tal-Kunsill li tistabbilixxi żona ferrovjarja unika Ewropea (Riformulazzjoni) (18581/2/2011 – C7-0268/2010 – 2010/0253(COD)) - P7_TA-PROV(2012)0270;

Dokument 1172 Riżoluzzjoni leġiżlattiva tal-Parlament Ewropew tat-3 ta' Lulju 2012 dwar il-proposta għal regolament tal-Parlament Ewropew u tal-Kunsill li jemenda r-Regolament tal-Kunsill (KEE) Nru 3821/85 dwar apparat ta' reġistrazzjoni għat-trasport bit-triq u li jemenda r-Regolament (KE) Nru 561/2006 tal-Parlament Ewropew u tal-Kunsill (COM(2011)0451 – C7-0205/2011 – 2011/0196(COD)) - P7_TA-PROV(2012)0271;

Dokument 1173 Riżoluzzjoni leġiżlattiva tal-Parlament Ewropew tat-3 ta' Lulju 2012 dwar il-proposta għal regolament tal-Parlament Ewropew u tal-Kunsill dwar l-infurzar doganali tad-drittijiet tal-proprjetà intellettwali (COM(2011)0285 – C7-0139/2011 – 2011/0137(COD)) - P7_TA-PROV(2012)0272;

Dokument 1174 Riżoluzzjoni tal-Parlament Ewropew tat-3 ta' Lulju 2012 dwar l-implimentazzjoni tal-leġiżlazzjoni tal-UE dwar l-ilma, qabel l-adozzjoni ta' approċċ globali neċessarju għall-isfidi Ewropej rigward l-ilma (2011/2297(INI)) - P7_TA-PROV(2012)0273;

Dokument 1175 Riżoluzzjoni tal-Parlament Ewropew tat-3 ta' Lulju 2012 ecall: servizz ġdid "112" għaċ-ċittadini (2012/2056(INI)) - P7_TA-PROV(2012)0274;

Dokument 1176 Riżoluzzjoni tal-Parlament Ewropew tat-3 ta' Lulju 2012 dwar l-attrazzjoni tal-investimenti fl-Ewropa (2011/2288(INI)) - P7_TA-PROV(2012)0275;

Dokument 1177 Riżoluzzjoni tal-Parlament Ewropew tat-3 ta' Lulju 2012 dwar l-aspetti kummerċjali tas-Sħubija tal-Lvant (2011/2306(INI)) - P7_TA-PROV(2012)0276;

Dokument 1178 Riżoluzzjoni leġislattiva tal-Parlament Ewropew tal-4 ta' Lulju 2012 dwar il-proposta għal regolament tal-Parlament Ewropew u tal-Kunsill li jemenda r-Regolament tal-Kunsill (KE) Nru 73/2009 li jistabbilixxi regoli komuni għal skemi ta' appoġġ dirett għall-bdiewa fi ħdan il-politika agrikola komuni u li jistabbilixxi ċerti skemi ta' appoġġ għall-bdiewa (COM(2010)0539 – C7-0294/2010 – 2010/0267(COD)) - P7_TA-PROV(2012)0278;

Dokument 1179 Riżoluzzjoni leġislattiva tal-Parlament Ewropew tal-4 ta' Lulju 2012 dwar il-proposta għal regolament tal-Parlament Ewropew u tal-Kunsill li jemenda r-Regolament tal-Kunsill (KE) Nru 1698/2005 dwar appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR) (COM(2010)0537 – C7-0295/2010 – 2010/0266(COD)) - P7_TA-PROV(2012)0279;

Dokument 1180 Riżoluzzjoni leġislattiva tal-Parlament Ewropew tal-4 ta' Lulju 2012 dwar il-proposta għal regolament tal-Parlament Ewropew u tal-Kunsill li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (ir-Regolament dwar l-OKS Unika) (COM(2010)0799 – C7–0008/2011 – 2010/0385(COD)) - P7_TA-PROV(2012)0280;

Dokument 1181 Riżoluzzjoni leġislattiva tal-Parlament Ewropew tal-4 ta' Lulju 2012 dwar il-proposta għal regolament tal-Parlament Ewropew u tal-Kunsill li jemenda r-Regolament tal-Kunsill (KE) Nru 1290/2005 dwar il-finanzjament tal-Politika Agrikola Komuni u li jirrevoka r-Regolamenti tal-Kunsill (KE) Nru 165/94 u (KE) Nru 78/2008 (COM(2010)0745 – C7-0429/2010 – 2010/0365(COD)) - P7_TA-PROV(2012)0281;

Dokument 1182 Riżoluzzjoni leġislattiva tal-Parlament Ewropew tal-4 ta' Lulju 2012 dwar il-proposta għal regolament tal-Parlament Ewropew u tal-Kunsill li jemenda r-Regolament tal-Kunsill (KE) Nru 834/2007 dwar il-produzzjoni organika u t-tikkettar ta' prodotti organiċi (COM(2010)0759 – C7-0001/2011 – 2010/0364(COD)) - P7_TA-PROV(2012)0282;

Dokument 1183 Riżoluzzjoni leġislattiva tal-Parlament Ewropew tal-4 ta' Lulju 2012 dwar il-proposta għal regolament tal-Parlament Ewropew u tal-Kunsill li jemenda r-Regolament tal-Kunsill (KE) Nru 485/2008 dwar l-iskrutinju mill-Istati Membri fuq transazzjonijiet li jiffurmaw parti mis-sistema ta' finanzjament tal-Fond Agrikolu Ewropew ta' Garanzija (COM(2010)0761 – C7-0002/2011 – 2010/0366(COD)) - P7_TA-PROV(2012)0283;

Dokument 1184 Riżoluzzjoni leġiżlattiva tal-Parlament Ewropew tal-4 ta' Lulju 2012 dwar l-abbozz ta' deċiżjoni tal-Kunsill dwar l-iffirmar tal-Ftehim fil-forma ta' Skambju ta' Ittri bejn l-Unjoni Ewropea u l-Gvern tal-Federazzjoni Russa fir-rigward taż-żamma ta' impenji dwar il-kummerċ fis-servizzi inklużi fil-Ftehim ta' Sħubija u Kooperazzjoni attwali bejn l-UE u r-Russja (16815/2011 – C7-0522/2011 – 2011/0328(NLE)) - P7_TA-PROV(2012)0284;

Dokument 1185 Riżoluzzjoni leġiżlattiva tal-Parlament Ewropew tal-4 ta' Lulju 2012 dwar l-abbozz ta' deċiżjoni tal-Kunsill dwar il-konklużjoni tal-Ftehim bejn l-Unjoni Ewropea u l-Gvern tal-Federazzjoni Russa dwar il-kummerċ ta' partijiet u komponenti ta' vetturi bil-mutur bejn l-Unjoni Ewropea u l-Federazzjoni Russa (16806/2011 – C7-0517/2011 – 2011/0324(NLE)) - P7_TA-PROV(2012)0285;

Dokument 1186 Riżoluzzjoni leġiżlattiva tal-Parlament Ewropew tal-4 ta' Lulju 2012 dwar l-abbozz ta' deċiżjoni tal-Kunsill dwar il-konklużjoni tal-Ftehim fil-forma ta' Skambju ta' Ittri bejn l-Unjoni Ewropea u l-Federazzjoni Russa dwar l-introduzzjoni jew iż-żieda ta' dazji tal-esportazzjoni fuq materja prima (16827/2011 – C7-0520/2011 – 2011/0332(NLE)) - P7_TA-PROV(2012)0286;

Dokument 1187 Riżoluzzjoni leġiżlattiva tal-Parlament Ewropew tal-4 ta' Lulju 2012 dwar l-abbozz ta' deċiżjoni tal-Kunsill dwar il-konklużjoni tal-Ftehim Kummerċjali dwar il-Ġlieda Kontra l-Falsifikazzjoni bejn l-Unjoni Ewropea u l-Istati Membri tagħha, l-Awstralja, il-Kanada, il-Ġappun, ir-Repubblika tal-Korea, l-Istati Uniti tal-Messiku, ir-Renju tal-Marokk, New Zealand, ir-Repubblika ta' Singapor, il-Konfederazzjoni Svizzera u l-Istati Uniti tal-Amerika (12195/2011 – C7-0027/2012 – 2011/0167(NLE)) - P7_TA-PROV(2012)0287;

Dokument 1188 Riżoluzzjoni leġiżlattiva tal-Parlament Ewropew tal-4 ta Lulju 2012 dwar il-proposta għal regolament tal-Parlament Ewropew u tal-Kunsill li jemenda r-Regolament tal-Kunsill (KE) Nru 73/2009 dwar l-applikazzjoni ta' pagamenti diretti lill-bdiewa fir-rigward tas-sena 2013 (COM(2011)0630 – C7-0337/2011 – 2011/0286(COD)) - P7_TA-PROV(2012)0288;

Dokument 1189 Riżoluzzjoni tal-Parlament Ewropew tal-4 ta' Lulju 2012 dwar il-konklużjonijiet tal-laqgħa tal-Kunsill Ewropew (28-29 ta' Ġunju 2012) (2011/2923(RSP)) - P7_TA-PROV(2012)0292;

Dokument 1190 Riżoluzzjoni tal-Parlament Ewropew tal-4 ta' Lulju 2012 b'rakkomandazzjonijiet lill-Kummissjoni dwar l-Aċċess għas-Servizzi Bankarji Bażiċi (2012/2055(INI)) - P7_TA-PROV(2012)0293;

Dokument 1191 Riżoluzzjoni leġiżlattiva tal-Parlament Ewropew tal-5 ta' Lulju 2012 dwar l-abbozz ta' regolament tal-Parlament Ewropew u tal-Kunsill li jemenda il-Protokoll dwar l-Istatut tal-Qorti tal-Ġustizzja tal-Unjoni Ewropea u l-Anness I tiegħu (02074/2011 – C7-0090/2011 – 2011/0901A(COD)) - P7_TA-PROV(2012)0294;

Dokument 1192 Riżoluzzjoni leġiżlattiva tal-Parlament Ewropew tal-5 ta' Lulju 2012 dwar l-abbozz ta' regolament tal-Parlament Ewropew u tal-Kunsill dwar l-imħallfin ad interim tat-tribunal għas-servizz pubbliku tal-Unjoni Ewropea (01923/2011 – C7-0091/2011 – 2011/0902(COD)) - P7_TA-PROV(2012)0295;

Dokument 1193 Riżoluzzjoni leġiżlattiva tal-Parlament Ewropew tal-5 ta' Lulju 2012 dwar il-proposta għal regolament tal-Parlament Ewropew u tal-Kunsill li jemenda d-Deċiżjoni Nru 1639/2006/KE tal-Parlament Ewropew u tal-Kunsill li tistabilixxi Programm Kwadru għall-Kompetittività u l-Innovazzjoni (2007 sa 2013) u r-Regolament (KE) Nru 680/2007 tal-Parlament Ewropew u tal-Kunsill li jistabilixxi r-regoli ġenerali għall-għoti ta' għajnuna finanzjarja Komunitarja fil-qasam tan-netwerks trans-Ewropej tat-trasport u tal-enerġija (COM(2011)0659 – C7-0372/2011 – 2011/0301(COD)) - P7_TA-PROV(2012)0296;

Dokument 1194 Riżoluzzjoni tal-Parlament Ewropew tal-5 ta' Lulju 2012 dwar il-pożizzjoni tal-Kunsill dwar l-abbozz ta' baġit emendatorju Nru 3/2012 tal-Unjoni Ewropea għas-sena finanzjarja 2012, Taqsima III – Il-Kummissjoni (11113/2012 – C7-0147/2012 – 2012/2071(BUD)) - P7_TA-PROV(2012)0297;

Dokument 1195 Riżoluzzjoni tal-Parlament Ewropew tal-5 ta' Lulju 2012 dwar il-politika tal-UE dwar ix-Xatt tal-Punent u l-Ġerusalemm tal-Lvant (2012/2694(RSP)) - P7_TA-PROV(2012)0298;

Dokument 1196 Riżoluzzjoni tal-Parlament Ewropew tal-5 ta' Lulju 2012 dwar il-libertà tal-espressjoni fil-Bjelorussja, b'mod partikolari l-każ ta' Andrzej Poczobut (2012/2702(RSP)) - P7_TA-PROV(2012)0300;

Dokument 1197 Riżoluzzjoni tal-Parlament Ewropew tal-5 ta' Lulju 2012 dwar l-iskandlu tal-abort sfurzat fiċ-Ċina (2012/2712(RSP)) - P7_TA-PROV(2012)0301;

Dokument 1198 Dikjarazzjoni tal-Parlament Ewropew tal-5 ta' Lulju 2012 dwar l-edukazzjoni dwar l-iżvilupp u ċ-ċittadinanza globali attiva - P7_TA-PROV(2012)0302;

Dokument 1199 Dikjarazzjoni tal-Parlament Ewropew tal-5 ta' Lulju 2012 dwar it-twaqqif tal-Jum Ewropew tal-Ġelat Artiġjanali - P7_TA-PROV(2012)0303; u

Dokument 1200 Kopja tar-rapport ta' inkjesta datat Ġunju 2012 tal-Kumitat dwar d-Drittijiet Umani tal-Parlament Tork dwar qtil li sar min-Neo-Nazis fil-Ġermanja bejn l-2000 u l-2006.

LAQGĦA MA' DR GIULIO TERZI DI SANT'AGATA, MINISTRU TAL-AFFARIJIET BARRANIN TAL-ITALJA.

Il-Ministru tal-Affarijiet Barranin Taljan, Dr Giulio Terzi, kien akkumpanjat mill-Ambaxxatur tal-Italja għal Malta l-E.T. Efisio Luigi Marras, il-Kap tal-Kabinet Gian Lorenzo Cornado, id-Direttur Ġenerali għall-Unjoni Ewropea Luigi Mattiolo, il-Kap tas-Servizz Stampa Giuseppe Manzo, u l-Mibgħut Speċjali tal-Ministru għall-Mediterran u l-Lvant Nofsani Maurizio Massari.

Wara introduzzjoni mill-President tal-Kumitat kien hemm diskussjoni fuq diversi temi, fosthom:-

fuq bażi bilaterali: il-koperazzjoni fil-ġlieda kontra l-kriminalità organizzata, l-immigrazzjoni rregolari, l-operazzjonijiet tas-search and rescue, il-frekwenzi tar-radju u televiżjoni u fuq il-proġett dwar l-enerġija tal-interconnector bejn Malta u Sqallija; it-tfittxija għal soluzjonijiet dwar il-fruntieri bejn iż-żewġ pajjiżi u l-isfruttament tar-riżorsi f'qiegħ il-baħar; u

fuq bażi reġjonali u internazzjonali: il-laqgħa tal-5+5 li se ssir f'Malta f'Ottubru 2012, il-politika komuni tal-Unjoni Ewropea dwar l-immigrazzjoni, is-sitwazzjoni fil-pajjiżi tal-Afrika ta' Fuq u fis-Sirja u l-programm nukleari tal-Iran.

Il-laqgħa tkompliet in camera kif hija l-prassi meta jiġu diskussi proposti leġislattivi tal-Unjoni Ewropea għar-rigward tal-prinċipju tas-sussidjarjetà u l-proporzjonalità.

KONSIDERAZZJONI TA' PROPOSTI LEĠISLATTIVI MAĦRUĠA MILL-ISTITUZZJONIJIET TAL-UNJONI EWROPEA FIR-RIGWARD TAL-OSSERVANZA TAL-PRINĊIPJU TAS-SUSSIDJARJETÀ

Il-Kumitat qabel li għandu jistenna l-pożizzjoni uffiċjali tal-Gvern fuq din il-proposta u, jekk ikun hemm bżonn, jinsisti mal-Gvern sabiex jgħaddilu din il-pożizzjoni mill-aktar fis sabiex jekk ikun hemm il-ħtieġa li tinħareġ reasoned opinion din tkun tista' ssir fiż-żmien stipulat, jiġifieri, sad-29 ta' Ottubru 2012.

Il-Kumitat qabel mal-pożizzjoni tal-Gvern li għalkemm din il-proposta ma tikkostitwix ksur tal-prinċipju tas-sussidjarjetà, hija tqajjem kwestjonijiet ta' proporzjonalità u għaldaqstant kellha tinġabar l-informazzjoni meħtieġa sabiex il-Kumitat jinforma lill-Kummissjoni bit-tħassib tiegħu f'dan ir-rigward bħala parti mid-djalogu politiku bejn il-parlamenti nazzjonali u l-Kummissjoni skont Protokoll 1.

Il-Kumitat ikkonsidra l-14-il proposta leġislattiva l-oħra li dehru fuq l-aġenda u li huma indikati hawn taħt u qabel li f'dawn il-każi ma rriżultax li hemm ksur tal-prinċipju dwar is-sussidjarjetà u l-propozjonalità:-

Fl-4.15 pm il-Kumitat aġġorna għal data u b'aġenda li kellhom jiġu komunikati aktar tard.

SKRIVAN TAL-KUMITAT

PRESIDENT TAL-KUMITAT


IL-ĦDAX-IL PARLAMENT

KUMITATI TAL-KAMRA TAD-DEPUTATI

KUMITAT PERMANENTI DWAR IX-XOGĦOL TAL-KAMRA

AVVIŻ

Laqgħa Nru. 55

It-Tnejn, 1 ta' Ottubru 2012 fis-12.30 pm

L-iSpeaker, President tal-Kumitat Permanenti dwar ix-Xogħol tal-Kamra, javża li l-Kumitat se jiltaqa' nhar it-Tnejn, 1 ta' Ottubru 2012 fin-12.30 pm fil-Kamra tal-Kumitati fil-Palazz il-Belt, b'din l-aġenda:

Xogħol tal-Kamra

Affarijiet oħra

27 ta' Settembru 2012 SKRIVAN TAL-KAMRA


IL-ĦDAX-IL PARLAMENT

LAQGĦA NRU.

It-Tnejn, 1 ta' Ottubru 2012

Il-Kumitat Permanenti dwar ix-Xogħol tal-Kamra ltaqa' fil-Palazz, il-Belt Valletta, fin-12.39p.m.

PREŻENTI

L-Onor Tonio Borg Viċi Prim Ministru u Ministru tal-Affarijiet Barranin, l-Onor David Agius, l-Onor Frederick Azzopardi, l-Onor Anġlu Farrugia u l-Onor Joe Mizzi.

Il-minuti tal-laqgħa nru.

54 li saret fil-15 ta' Ġunju 2012 ġew konfermati.

L-iSpeaker informa lill-Kumitat li huwa kien irċieva talba mill-Public Broadcasting Services, mill-media.linkcommunications u minn ONE News biex jiffilmjaw l-ewwel parti tal-laqgħa.

Il-permess ingħata.

XOGĦOL TAL-KAMRA

Il-Viċi Prim Ministru u Ministru tal-Affarijiet Barranin informa lill-Kumitat li għal matul is-seduta ta' dakinhar, jiġifieri tat-Tnejn 1 ta' Ottubru 2012, ma kienx se jkun hemm ħin allokat għall-mistoqsijiet parlamentari u t-tweġibiet kollha kienu se jingħataw bil-miktub.

Qal ukoll li kien se jkun qiegħed jirrapporta lill-Kamra li l-Kumitat dwar il-Kontijiet tal-Uffiċċju tal-Verifika approva l-Mozzjoni dwar it-trasferiment tal-bini tal-Medical School f'Tal-Pietà lill-Provinċja tal-Patrijiet Agostinjani u l-Mozzjoni dwar proprjetajiet immobbli okkupati jew utilizzati mill-Korporazzjoni Enemalta, u li l-Kumitat dwar l-Affarijiet Barranin u Ewropej iddiskuta l-Mozzjoni 312 li tawtorizza l-Ħruġ ta' Ordni mill-Prim Ministru dwar l-approvazzjoni tad-Deċiżjoni tal-Kunsill Ewropew tal-25 ta' Marzu 2011 li temenda l-Artikolu 136 tat-Trattat dwar il-Funzjonament tal-Unjoni Ewropea fir-rigward ta' mekkaniżmu ta' stabbilità għall-Istati Membri li l-munita tagħhom hija l-euro.

Il-Viċi Prim Ministru u Ministru tal-Affarijiet Barranin mbagħad irrefera għall-kondoljanzi li kellhom jingħataw matul is-seduta ta' dakinhar għat-telfa ta' missier l-Onor Louis Deguara u tal-Perit Dom Mintoff li ġraw fil-25 ta' Lulju 2012 u fl-20 ta' Awwissu 2012 rispettivament.

Il-Kumitat qabel li dawn il-kommemorazzjonijiet isiru b'mod separat u jsiru wara t-tqegħid ta' karti.

Il-Kumitat qabel ukoll li l-Kamra tispiċċa bil-kommemorazzjoni tal-Perit Dom Mintoff u li bħala sinjal ta' luttu taġġorna minnufih wara.

Il-Kumitat qabel li fis-seduta tal-għada t-Tlieta 2 ta' Ottubru 2012 kellha tibda d-diskussjoni fuq il-Mozzjoni 312 li tawtorizza l-ħruġ ta' Ordni mill-Prim Ministru dwar l-approvazzjoni tad-Deċiżjoni tal-Kunsill Ewropew tal-25 ta' Marzu 2011 li temenda l-Artikolu 136 tat-Trattat dwar il-Funzjonament tal-Unjoni Ewropea fir-rigward ta' mekkaniżmu ta' stabbilità għall-Istati Membri li l-munita tagħhom hija l-euro (Deċiżjoni tal-Kunsill 2011/99/UE).

Qabel ukoll li meta tispiċċa d-diskussjoni fuq il-Mozzjoni 312 kellha tibda tiġi diskussa l-Mozzjoni 294 dwar ir-Ratifika tat-Trattat dwar Sabbilità, Kordinazzjoni u Governanza magħmul fi Brussel fit-2 ta' Marzu 2012, liema diskussjoni ma kelliex iddum aktar minn nhar it-Tlieta 9 ta' Ottubru 2012.

Il-Kumitat qabel li fis-seduta tal-15 ta' Ottubru 2012 kellha tibda d-diskussjoni fuq it-Tieni Qari tal-Abbozz ta' Liġi dwar il-Protezzjoni ta' Embrijuni – Abbozz Nru 118 – u li ż-żewġ naħat kellhom jaraw kemm kellhom kelliema li jixtiequ jitkellmu fuq dan l-Abbozz biex jiġi determinat in-numru ta' seduti li hemm bżonn.

Il-Viċi Prim Ministru u Ministru tal-Affarijiet Barranin qal li sakemm ma jinqalax xi ħaġa oħra l-intenzjoni tal-Gvern hija li d-diskussjoni tibqa' għaddejja sakemm tagħlaq.

Bil-permess tal-kumitat intervjena l-Onor Franco Debono li qal li xtaq jinforma b'mod uffiċjali lill-Kumitat f'din l-ewwel opportunità li kellu biex jinforma lill-Parlament, li bil-Ministru Austin Gatt fil-Kabinett, huwa ma kienx se jappoġġa lill-Gvern.

L-Onor Debono qal ukoll li kien jgħaddi lill-Iskrivan tal-Kamra emenda għall-Mozzjoni 327 mressqa mill-Onor Joseph Sammut dwar is-sejħa maħruġa mill-Gvern biex jiġu privatizzati l-postijiet tal-parkeġġ madwar il-pajjiż, sabiex din il-Mozzjoni tiġi trasformata f'mozzjoni ta' sfiduċja fil-Ministru Austin Gatt.

L-iSpeaker ġibed l-attenzjoni tal-Onor Debono li l-mument propizju biex titressaq emenda għall-mozzjoni huwa waqt id-diskussjoni tal-istess mozzjoni.

Il-Viċi Prim Ministru u Ministru tal-Affarijiet Barranin irrefera għall-Mozzjoni 327 mressqa mill-Onor Sammut u qara stqarrija maħruġa mill-Gvern dakinhar stess li tgħid:

"Il-Gvern ta struzzjonijiet lil Transport Malta biex tissospendi l-proċess tat-tender dwar il-parkeġġi.

Il-Gvern jinnota d-diversi dikjarazzjonijiet li għamlet l-Oppożizzjoni li taqbel fil-prinċipji, iżda għandha xi riservi fuq id-dettalji.

Għalhekk Transport Malta ingħatat direzzjoni biex issir diskussjoni mal-Oppożizzjoni dwar ir-riservi li esprimiet u tkompli tiddiskuti mal-Kunsilli Lokali.

Il-qafas tat-tender maħruġ minn Transport Malta hu bħal dak maħruġ mill-Kunsill Lokali tal-Ħamrun immexxi minn maġġoranza laburista dwar il-parkeġġ f'din il-lokalità.

Transport Malta ingħatat direzzjoni biex tibqa' taġġorna lill-UĦM li magħha kien hemm qbil bħala l-Union li tirrapreżenta lill-parkers, b'kull żvilupp."

Il-Viċi Prim Ministru u Ministru tal-Affarijiet Barranin qal li allura l-ġist tal-Mozzjoni 327 kien ġie milqugħ mill-Gvern u li l-urġenza li kienet marbuta mal-għeluq tas-sejħa spiċċat.

Bil-permess tal-Kumitat intervjena l-Onor Jeffrey Pullicino Orlando li qal li huwa kien jaqbel li l-materja trattata fil-Mozzjoni 327 għandha tiġi diskussa fil-Parlament u li kien jaqbel ukoll li s-sejħa għall-offerti ġiet imwaqqfa.

L-Onor Anġlu Farrugia u l-Onor Joe Mizzi qalu li l-Oppożizzjoni, filwaqt li ħadet nota li s-sejħa għall-offerti ġiet sospiża, ma kenitx qiegħda taqbel li l-element ta' urġenza ta' din il-Mozzjoni kien spiċċa.

Il-Membri tal-Oppożizzjoni ġibdu l-attenzjoni tal-Kumitat li wara d-dikjarazzjonijiet li saru fl-istess Kumitat kien jidher ċar li teżisti maġġoranza li kienet qiegħda taqbel li din il-Mozzjoni tiġi diskussa fil-Parlament u għalhekk talbu li tiġi appuntata data għad-diskussjoni.

L-Onor David Agius ingħaqad mal-espressjonijiet ta' apprezzament espressi mill-Oppożizzjoni u mill-Onor Pullicino Orlando li s-sejħa għall-offerti kienet ġiet sospiża u ssuġġerixxa li jingħata ftit taż-żmien biex isiru konsultazzjonijiet dwar li tiġi ffissata data għad-diskussjoni dwar il-Mozzjoni 327.

Il-Kumitat qabel ma' din il-proposta u ġie miftiehem li l-Kumitat jiltaqa' nhar il-Ħamis 4 ta' Ottubru 2012 jiddiskuti dwar il-Mozzjoni 327.

XOGĦOL IEĦOR

L-iSpeaker informa lill-Kumitat li kien irċieva ittra mill-Kummissjoni Ewropea datata 12 ta' Settembru 2012 fejn ġie informat bl-intenzjoni tal-Kummissjoni li tirtira Proposta għal Regolament tal-Kunsill dwar l-eżerċizzju tad-dritt li tittieħed azzjoni kollettiva fil-kuntest tal-libertà tal-istabbiliment u l-libertà tal-provvediment tas-servizzi KUMM(2012)130.

Huwa spjega li dan ġara wara li l-Parlament Malti kien fost 12-il Parlament Nazzjonali tal-Istati Membri tal-Unjoni Ewropea li adottaw opinjoni motivata dwar din il-Proposta għal Regolament u li għal-ewwel darba ntlaħaq it-treshhold ta' 19-il vot li skatta l-mekkaniżmu magħruf bħala l-"kartuna s-safra".

L-iSpeaker fakkar lill-Kumitat li din kienet it-tielet darba li l-Parlament Malti esprima opinjoni motivata dwar kwestjoni ta' sussidjarjetà fuq proposti leġislattivi Ewropej u ġibed l-attenzjoni tal-Istampa li dawn il-pożizzjonijiet ittieħdu bħala Parlament Nazzjonali u mhux bħala Gvern.

Il-Viċi Prim Ministru u Ministru tal-Affarijiet Barranin qal li xtaq jirreġistra l-apprezzament għall-fatt li l-pożizzjoni li ttieħdet ma kenitx waħda tal-Gvern jew tal-Oppożizzjoni imma tal-Gvern u tal-Oppożizzjoni.

Huwa qal li xtaq jirreġistra wkoll l-apprezzament għall-inizjattiva tas-Sedja u tal-Kumitat għall-Affarijiet Barranin u Ewropej li ħatar bħala espert il-Prof.

Peter Xuereb li pprepara l-parir li sostna t-teżi mhux tal-Gvern jew tal-Oppożizzjoni imma tal-Parlament Malti.

L-iSpeaker informa lill-Membri li kien se jqiegħed il-korrispondenza mibgħuta mill-Kummissjoni Ewropea fuq il-Mejda tal-Kamra.

L-iSpeaker informa lill-Kumitat li kien ġie mgħarraf li kien hemm qbil bejn iż-żewġ naħat tal-Kamra li għandu jitwaqqaf Kumitat Parlamentari tal-Kapitali Ewropea tal-Kultura u li fuq dan il-Kumitat se jkun hemm l-Onor Francis Zammit Dimech bħala chairman u l-Onor David Agius, l-Onor Evarist Bartolo u l-Onor Owen Bonnici bħala membri.

L-iSpeaker informa lill-Kumitat li biex dan il-kumitat jitqies bħala Kumitat Parlamentari hemm bżonn li ssir mozzjoni u li fin-nuqqas ta' tali mozzjoni huwa kien se jikkonsidrah bħala an all-party group jiġifieri grupp parlamentari.

L-iSpeaker qal ukoll li anke jekk ma titressaqx mozzjoni ah hoc il-Parlament kien dispost li jipprovdi assistenza lill-Membri maħtura.

L-Onor David Agius talab li l-iSkrivan tal-Kamra jinforma b'dan lill-Onor Francis Zammit Dimech.

L-iSpeaker talab lill-Membri tal-Kumitat jieħdu nota tal-memorandum li kien għaddielhom fil-laqgħa 52 tat-2 ta' Mejju 2012 dwar l-introduzzjoni ta' proċedura parlamentari dwar petizzjonijiet li jitressqu fil-Kamra.

Huwa fakkarhom li din l-inizjattiva ittieħdet wara ż-żjara uffiċjali fl-Awstralja mmexxija minn Mr Speaker meta d-delegazzjoni ltaqgħet mal-Kumitat tal-Petizzjonijiet tal-Parlament Awstraljan.

L-iSpeaker talab lill-Membri jieħdu nota wkoll ta' memorandum dwar it-twaqqif ta' Kumitat Parlamentari dwar l-Affarijiet Finanzjarji u Ekonomiċi.

Huwa spjega li l-Parlament Malti huwa wieħed mill-ftit Parlamenti Nazzjonali tal-Istati Membri tal-Unjoni Ewropea li m'għandux dan it-tip ta' kumitat.

L-iSpeaker emfasizza l-bżonn li jinħatar dan il-kumitat minħabba l-proċeduri li qiegħda titlob l-Unjoni Ewropea għar-rigward ta' budgeting u ta' obbligi li l-Parlament qiegħed jassumi biex ikun f'pożizzjoni jeżerċita s-sovranità tiegħu billi jagħti attenzjoni speċifika lil dan il-qasam.

Huwa ħeġġeġ lill-Membri biex jaraw dan il-memorandum li kien jinkludi wkoll abbozz ta' emenda għall-Ordnijiet Permanenti tal-Kamra li jipprovdi għat-twaqqif ta' dan il-kumitat.

L-iSpeaker informa lill-Kumitat li kien qiegħed jippreżentalhom memorandum ieħor dwar kif il-Parlament jista' jkun impenjat aktar fix-xogħol tal-Assemblea Ġenerali tan-Nazzjonijiet Uniti.

Huwa qal lill-Membri li kien qiegħed jagħaddilhom ukoll informazzjoni dwar x'isir f'dan il-kuntest minn Parlamenti Nazzjonali oħrajn.

Il-Viċi Prim Ministru u Ministru tal-Affarijiet Barranin ikkongratula lis-Sedja għall-fatt li f'dawn l-aħħar snin, speċjalment matul l-aħħar sena, ħadet diversi inizjattivi biex tagħmel ix-xogħol tal-Parlament aktar magħruf.

L-Onor Anġlu Farrugia ingħaqad mas-sentimenti espressi mill-Viċi Prim Ministru.

L-iSpeaker għalaq id-diskussjoni billi esprima t-tama tiegħu li ż-żewġ naħat tal-Kamra jiftiehmu dwar u jgħaddu l-liġi dwar tal-awtonomija tal-Parlament.

Fis-1.44pm il-Kumitat aġġorna għall-Ħamis, 4 ta' Ottubru 2012 fis-2.00pm.

SKRIVAN TAL-KAMRA